text: Drikkevand forurenet af bly
  02 august 2011 kl. 07.10
  En stikprøvekontrol har afsløret, at adskillige husstande i Tønder har voldsomt forurenet drikkevand.
  Forældede blyrør er forklaringen på, at flere hundrede husstande i Tønder kan have blyforurenet vand i hanerne.
  Ihvertfald har en kontrol af 24 husstande afsløret en voldsom blyforurening, skriver JydskeVestkysten.
  Indtil videre er Tønder Forsyning meget tilbageholdende.
  - Det skyldes, at vi endnu ikke kender det fulde omfang, at vi ikke har nogen løsning, og at vi især ikke vil skabe en panikstemning, siger direktør Bo Ludvigsen.
  